CELEX: 62012TN0031
Language: et
Date: 2012-01-23 00:00:00
Title: Kohtuasi T-31/12: 23. jaanuaril 2012 esitatud hagi — Région Poitou-Charentes versus komisjon

14.4.2012   
            
            
               ET
            
            
               Euroopa Liidu Teataja
            
            
               C 109/16
            
         23. jaanuaril 2012 esitatud hagi — Région Poitou-Charentes versus komisjon
   (Kohtuasi T-31/12)
   2012/C 109/37
   Kohtumenetluse keel: prantsuse
   
      Pooled
   
   
      Hageja: Région Poitou-Charentes (Poitiers, Prantsusmaa) (esindaja: advokaat J. Capiaux)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 18. novembril 2011 vastu võetud otsus, milles ta keeldus lõpetamast ühenduse algatusprogrammi Interreg III B „Atlandi ookeani piirkond” 2000/2006 (viitenumber CCI No2001 RG 16 0 PC 006).
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et komisjoni otsus on õigusvastane, kuna aktile alla kirjutanud isik ei tõendanud, et tal on allkirjastamise volitus.
            
         
               2.
            
            
               Teine väide, et eiratud on olulisi formaalsusi, kuna komisjon ei pidanud kinni määruse nr 1260/1999 (1) artikli 37 lõikes 1 kehtestatud kohustuslikest tähtaegadest, et esitada koos põhjendustega põhjused, miks ta pidas hageja lõpparuannet ebarahuldavaks.
            
         
               3.
            
            
               Kolmas väide, et rikutud on õigusnorme:
               
                           —
                        
                        
                           kuna komisjon heitis hagejale ette, et viimane ei järginud lõpparuande heakskiitmise eeskirju, samas kui seirekomitee eeskirjad nägid ette kõnealuse aruande vaikimisi heakskiitmise 10-päevase tähtaja möödumisel, ja
                        
                     
                           —
                        
                        
                           kuna komisjon märkis, et hageja aruanne oleks tulnud koostada inglise keeles, samas kui ükski eeskiri ei näe ette, et aruanne tuleb koostada muus keeles kui korraldusasutuse keel (antud juhul prantsuse keel), et see oleks nõuetekohane.
                        
                     
         
               4.
            
            
               Neljas väide, et vaidlustatud otsust ei ole põhjendatud.
            
         
               5.
            
            
               Viies väide, et võimu on kuritarvitatud, kuna komisjon võttis selleks, et keelduda kõnealust algatusprogrammi lõpetamast, arvesse põhjuse, mis on oma laadilt Euroopa huvide seisukohast asjassepuutumatu.
            
         
      (1)  Nõukogu 21. juuni 1999. aasta määrus (EÜ) nr 1260/1999, millega nähakse ette üldsätted struktuurifondide kohta (EÜT L 161, lk 1; ELT eriväljaanne 14/01, lk 31).